b'\n_START_ARTICLE_\nLoimaan sakaristo\n_START_PARAGRAPH_\nLoimaan sakaristo oli keskiaikainen kivisakaristo, jonka sijaitsi Loimaalla. Keskiaikaisesta kirkkohankkeesta toteutui sakaristo, joka purettiin 1751 uuden kirkon rakentamisen yhteydess\xc3\xa4. Sakariston sijainti on joutunut unohduksiin, mutta se sijaitsee luultavasti niin sanotun vanhan hautausmaan keskipaikkeilla. Se rakennettiin todenn\xc3\xa4k\xc3\xb6isesti noin vuosina 1500\xe2\x80\x931560. Vanhan hautausmaan paikkaa osoittamassa Loimijoen rannassa, Loimaalta Orip\xc3\xa4\xc3\xa4h\xc3\xa4n johtavan seututien 210 varressa on edelleen 1750-luvulla rakennettu hirsiaita. Loimaan kirkko oli paikalla vuoteen 1840, jolloin nykyinen Kanta-Loimaan kirkko rakennettiin tilavammalle paikalle Loimaan Pappilan l\xc3\xa4heisyyteen ja entinen Loimaan kirkko siirrettiin Alastarolle, miss\xc3\xa4 se edelleen palvelee Alastaron kirkkona.'